Diari Oficial de la Generalitat Valenciana


Sumari del DOGV 2775, del 21-06-1996 (1996/838542)

ORDRE de 10 de juny de 1996, del conseller d'Obres Públiques, Urbanisme i Transports, sobre delegació de determinades atribucions.
----------------------------------------------------------------------------------------------------------------------------------

### Dades del document

Número de DOGV
:   2775

Data del DOGV
:   21-06-1996

Secció del DOGV
:   ALTRES DISPOSICIONS

Número del document
:   1996/838542


Data del document
:   10-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

ORDRE de 10 de juny de 1996, del conseller d'Obres Públiques, Urbanisme i Transports, sobre delegació de determinades atribucions.   
Fent ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià i considerant convenient delegar en el titular de la Secretaria General i en els titulars de les direccions generals d'aquesta Conselleria determinades atribucions  
ORDENE  
Article 1  
Delegar en els titulars de les direccions generals d'aquesta Conselleria les competències següents:  
1. Aprovació definitiva d'estudis, avantprojectes i projectes en l'àmbit de les matèries respectives.  
2. Designar el facultatiu que haja d'assistir, en representació de la Generalitat Valenciana, a les recepcions de les obres el pressupost d'execució de les quals passe de 76.708.697 de pessetes, si el director de les obres que s'indiquen no fóra funcionari de la Generalitat Valenciana, de conformitat amb el que estableix l'article 3 del Decret 40/1992, de 16 de març, del Consell de la Generalitat Valenciana, pel qual es regula la intervenció de la inversió.  
Article 2  
Es deleguen en el titular de la Secretaria General d'aquesta Conselleria les competències i atribucions que fan referència a l'acceptació, devolució i disposició de les fiances que contenen els articles 36 i següents de la Llei de Contractes de les Administracions Públiques.  
Article 3  
Es deleguen en el secretari general i en els directors generals perquè:  
1. Adopten les resolucions que acorden l'inici dels expedients a què fa referència el capítol V del títol III del llibre V de la Llei 13/1995, de 18 de maig, de Contractes de les Administracions Públiques.  
2. Aproven el plec de prescripcions tècniques dels contractes de consultoria i d'assistència, dels de serveis i dels de treballs específics i concrets no habituals de l'administració regulats en el títol IV de la Llei 13/1995, de 18 de maig, de Contractes de les Administracions Públiques.  
Article 4  
La delegació d'atribucions que es disposa en aquesta ordre no serà obstacle perquè el conseller d'Obres Públiques, Urbanisme i Transports puga reclamar el coneixement i la resolució de tots els assumptes que considere escaients. Així mateix podrà revocar-la en qualsevol moment, de conformitat amb el que estableix l'article 68.5 de la Llei 5/1983, de 30 de desembre, del Govern Valencià.  
Article 5  
Les resolucions que es dicten en virtut de la delegació conferida per aquesta ordre exhauriran la via administrativa, de conformitat amb el que estableixen els articles 13.4 i 109 c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 6  
Sempre que es faça ús de la delegació de funcions que conté aquesta ordre, s'haurà de fer constar aquesta circumstància en la resolució adoptada, segons estableix l'article 68.6 de la Llei 5/1983, de Govern Valencià, i l'article 13.4 de l'esmentada Llei 30/1992.  
DISPOSICIó DEROGATòRIA  
Queden derogades les ordres de 12 de febrer de 1990, sobre delegació de funcions en els titulars de les direccions generals; l'Ordre de 12 de febrer de 1990, sobre delegació de funcions en el secretari general; l'Ordre de 5 de febrer de 1991, sobre delegació de competències referides a la incoació dels expedients de contractació en el secretari general i en els directors generals; l'Ordre de 9 de juny de 1992, sobre delegació de determinades facultats en els directors generals, i l'Ordre de 2 de novembre de 1994, per la qual es delega el secretari general i els directors generals perquè exercisquen les competències referides a l'informe sobre insuficiència de mitjans i aprovació dels plecs de prescripcions tècniques dels contractes d'assistència i de treballs específics i concrets, no habituals.  
DISPOSICIó FINAL  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 10 de juny de 1996  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO